כיום, מעורב שפירא בהתנדבות בתחום הנצחה ומורשת בעמותת בוגרי 8200 ועומד בראש ועדת הביקורת של עמותת "חברים למען החברה" מיסודם של 10 מבוגרי מחזור י"ב במכללה לביטחון לאומי במטרה לסייע לעיר שדרות בתחומי החינוך המיוחד והלא פורמלי ושירותי הרווחה. הוא גם חבר מערכת ביטאון המרכז למורשת המודיעין, מתנדב בארגון "צוות", מתנדב ב"בית איזי שפירא" ומתנדב בעמותת "ושמרת" לסיוע לבתי אבות בתקופת מגפת הקורונה. נעם הצטרף בשנת 2021 לצוות העורכים בוויקיפדיה בתחומי צבא וביטחון.